PATVIRTINTA

Radviliškio pagalbos šeimai centro

direktorės 2020 m. gegužės 18 d.

įsakymu Nr. V-76

**RADVILIŠKIO PAGALBOS ŠEIMAI CENTRO COVID-19 PREVENCIJOS IR VALDYMO, IZOLIACIJOS TVARKA**

**I SKYRIUS**

**COVID-19 SIMPTOMAI**

1. Karščiavimas.

2. Sausas kosulys, dusulys/kvėpavimo nepakankamumas.

3. Žarnyno infekcijos sutrikimai.

4. Skonio, uoslės sutrikimai.

Inkubacinis ligos periodas apie 14 dienų.

Iškilus klausimams skambinti koronaviruso karštąją linija 1808 arba Nacionalinio visuomenės sveikatos centro epidemiologams Šiaulių departamente ( tel. 841 596390)

**II SKYRIUS**

**RADVILIŠKIO PAGALBOS ŠEIMAI CENTRO KLIENTŲ APGYVENDNIMAS, IŠLEIDIMAS (LAIKINA GLOBA (RŪPYBA), LAIKINA PRIEŽIŪRA)**

5. Naujai priimamiems klientams (laikina globa, laikina priežiūra) turi būti ne anksčiau nei prieš 24 val. iš nosiaryklės paimtuose tepinėliuose nerandama SARS-CoV-2 viruso,

6. naujai į centrą priimamus gyventojus (laikina globa, laikina priežiūra) privaloma izoliuoti 14 dienų;

7. centro 3 šeimynos patalpos skirtos klientų izoliacijai (atskiras įėjimas, virtuvė su jai priklausančia įranga ir indais, įrankiais, WC mazgai, vonia, dušas, skalbyklė);

8. Nesant galimybei LAC klientų izoliuoti Radviliškio pagalbos šeimai centro patalpose,izoliacijos laikotarpiu jie gali būti apgyvendinti Radviliškio technologijų ir verslo mokymo rengimo centro patalpose, skirtose rajono gventojų saviizoliacijai, esančiose: Salikalnio g. 3, Raudondvaris, Pakalniškių seniūnijoje, Radviliškio rajone arba Gedimino 81, Radviliškis.

9. naujai apsigyventi atvykstantį asmenį leidžiama atlydėti tik vienam lydinčiam asmeniui (kliento perdavimas vyksta prie pagrindinio įėjimo, nepatenkant į įstaigos patalpas, dėvint APP);

10. įstaigos klientas gali išvykti laikinai svečiuotis pas globėją (rūpintoją), giminaičius, namus teisės aktų nustatyta tvarka, tačiau grįžus po laikino išvykimo į svečius, privaloma 14 dienų izoliacija;

11. centro klientas, nepriklausantis rizikos grupei, gali išvykti už centro ribų į užimtumo centrus, švietimo, ugdymo, gydymo įstaigas kai yra vežamas centro transportu ir tik įsitikinus, kad bus laikomasi nustatytų valstyės lygio ekstremaliosios situacijos valstybės vadovo rekomendacijų;

12. Klientai, sirgę COVID-19 liga į įstaigą iš stacionarių asmens sveikatos priežiūros įstaigų turi būti grąžinami tik tuomet kai :

12.1. prieš perkėlimą du kartus iš eilės ne trumpesniu kai 24 val. intervalu iš nosiaryklės ir ryklės paimtuose tepinėliuose nerandama SARS-CoV-2 viruso;

12.2. tepinėliai pakartotinam ištyrimui dėl SARS-CoV-2 viruso nebuvo paimti-ne anksčiau, kaip po 37 kalendorinių dienų, skaičiuojant nuo paskutinio iš nosiaryklės ir ryklės paimto tepinėlio, kuriome buvo rastas SARS-CoV-2 virusas;

13. Klientai, nesirgę COVID-19 liga- tik tuomet, kai prieš perkėlimą iš nosiaryklės ir ryklės paimtame tepinėlyje nerandama SARS-CoV-2 viruso;

**III SKYRIUS**

**INFEKCIJOS PREVENCIJOS IR KONTROLĖS PAGRINDINIAI PUNKTAI**

14. Užtikrinti COVID-19 infekcijos kontrolės mokymai visiems darbuotojams:

14.1. Rankų higienos ir veido apsaugos priemonių naudojimo taisyklės;

14.2. Standartinės atsargumo priemonės;

14.3. Atsargumo priemonės dėl COVID-19 plitimo;

15. Užtikrinama informacijos sklaida apie COVID-19 gyventojams: informuojami apie virusą, apie jo sukeliamą ligą ir būdus, kaip apsisaugoti nuo infekcijos.

16. Pabrėžiama rankų higienos ir veido apsaugos naudojimo svarba;

16.1. Užtikrinamas reikalingas kiekis rankų dezinfekcinio skysčio, muilo, popierinių rankšluosčių;

16.2. Skatinama plauti rankas muilu bei vandeniu mažiausiai 40 sekundžių arba dezinfekciniu skysčiu mažiausiai 20 sekundžių. Rankos turi būti plaunamos prieš ir po kontakto su kitais asmenimis (nors kontakto su kitais turėtų būti maksimaliai vengiama) pasinaudojus tualetu, prieš pradedant valgyti, po kosėjimo, čiaudėjimo, grįžus iš parduotuvės, vaistinės ir t.t.

17. Įstaigos darbuotojams periodiškai (vadovaujnatis operacijų vadovo sprendimais) atliekami profilaktiniai patikrinimai dėl COVID-19 ligos.

18. Ne rečiau kaip vieną kartą per parą matuojama įstaigos klientų ir darbuotojų kūno temperatūra.

19. Įstaigos darbuotojas, kuriam darbo metu ūmiai pasireiškia akivaizdūs kvėpavimo takų infekcijai būdingi ligos simptomai, pakilusi kūno temperatūra, nedelsiant nušalinamas nuo atliekamų pareigų, nukreipiant šeimos gydytojo konsultacijai.

**IV SKYRIUS**

**DARBUOTOJŲ VEIKSMAI KLIENTUI ĮTARUS COVID-19**

20. Pastebėjus klientui COVID-19 simptomus jis izoliuojamas nuo sveikų klientų apgyvendinat 3-os šeimynos patalpose. Jei suserga keli klientai, jie įkurdinami atskiruose kambariuose.

21. Apie įtariamą susirgimą nedelsiant turi būti informuojama bendrosios praktikos slaugytoja, kuri apie įtariamą susirgimą praneša šeimos gydytojui.

22. Jei šeimos gydytojas siunčia klientą į mobilųjų punktą ištyrimui dėl COVID-19

22.1.bendrosios praktikos slaugytoja tel. 1808 registruoja klientą tepinėliui dėl SARS-CoV-2 viruso ;

22.2. Į nurodytą mobilųjį punktą ištyrimui klientas vežamas įstaigos transportu. Vairuotojas ir klientas privalo dėvėti turimas apsaugos priemones. Grįžus vairuotojas atlieka mašinos vidaus dezinfekciją.

22.3. Klientas grįžta į izoliacijos patalpą, laikosi visų numatytų reikalavimų

22.4. Gavus teigiamą atsakymą dėl koronaviruso, būtina griežtai vykdyti visus karštosios linijos 1808 darbuotojų nurodymus.

23. Esant karščiavimui ir kitiems COVID-19 simptomams, bendrosios praktikos slaugytoja kviečia GMP , kuri atvykusi nusprendžia dėl būtinybės tokį pacientą gabenti į stacionarinę asmens sveikatos priežiūros įstaigą.

24. LAC klientui įtarus koronaviruso infekciją visi LAC klientai izoliuojami toje pačioje patalpoje ir atliekami visi tvarkos apraše numatyti veiksmai.

25. Darbuotojai darbui su izoliuotas asmenimis paskiriami atskiru direktoriaus įsakymu.

**V SKYRIUS**

**KLIENTO, ESANČIO IZOLIACIJOJE, PRIEŽIŪROS TAISYKLĖS**

**Darbuotojai privalo:**

26. Izoliacijos patalpose naudoti visas turimas asmens apsaugos priemones (AAP);

27. Prieš užsidedant ir nusiimant AAP visuomet atlikti rankų higienos procedūrą;

28. AAP užsidėti ir nusiimti atsargiai vengiant užterštumo;

29. AAP nusiimti prieš pat paliekant izoliacijos patalpas;

30. Panaudotas AAP tuoj pat įdėti į plastikinį maišelį, jį užrišti ir įmesti į tam skirtą atskirą atliekų dėžę ir nusiplauti rankas;

31. Užtikrinti aplinkos ir kliento asmens higienos reikalavimų laikymąsi.

**Izoliuotas klientas privalo:**

32. Laikytis įprastų asmens higienos reikalavimų ir centro taisyklių;

33. Dažnai plauti rankas su muilu ir šiltu vandeniu (rankas būtina plauti prieš valgant, pasinaudojus tualetu ir kai rankos yra akivaizdžiai nešvarios);

34. Nusiplovus rankas jas nusausinti vienkartiniais popieriniais rankšluosčiais;

35. Bendraujant su darbuotojais (atsiimant maistą, valant patalpas, atėjus slaugytojai ar kt.) būtina dėvėti medicininę kaukę;

36. Klientas neturi teisės palikti izoliacijos patalpos.

37. Klientų lankymas girežtai draudžiamas.

**VI. SKYRIUS**

**VALYMO IR DEZINFEKCIJOS REIKALAVIMAI**

38. Valymas ir dezinfekavimas privalomas visiems horizontaliems ir daržnai liečiamiems paviršiams .

39. Vonios kambariai turi būti valomi mažiausiai du kartus per dieną ir nedelsiant, kai yra nešvarūs.

40. Akivaizdžiai nešvarūs paviršiai pirmiausia valomi detergentu (gamintojo paruoštu tirpalu) ir tik tuomet atliekama dezinfekcija.

**VII. PASLAUGŲ TEIKIMAS SVEIKIEMS KLIENTAMS**

41. Klientai gyvena įprastai- šeimynose.

42. Kiekvienoje šeimynoje dirba tik ją prižiūrinti personalo komanda.

43. Klientai ir personalas naudojasi tomis pačiomis patalpomis, įėjimais, personalo judėjimas neribojamas.

44. Karantino metu klientų lankymas griežtai draudžiamas.

45. Ribojams klientų išvykimas už įstaigos ribų, nesant būtinam atvejui.

46. Kontroliuojama klientų rankų higiena, dezinfekcija.

47. Klientams sudaromos sąlygos bendrauti su artimaisiais, draugais fiksuoto, mobiliojo ryšio , vaizdo priemonėmis.

48. Įstaigoje užsiėmimus vykdyti grupėmis (laikantis operacijų vadovo nurodymų).

**VIII. SKYRIUS**

**BAIGIAMOSIOS NUOSTATOS**

49. Ši tvarka gali būti papildoma ar keičiama pasikeitus LR sveikatos ministro – valstybės lygio ekstremaliosios situacijos valstybės operacijų vadovo sprendimams ar atitinkamiems teisės aktams.

50. Tvarka gali būti pritaikoma pasireiškus kitokių oro lašelinių infekcijų protrūkiams.

51. Su šios tvarkos aprašu darbuotojai ir suaugę LAC klientai supažindinami pasirašytinai.

\_\_\_\_\_\_\_\_\_\_\_\_\_\_\_\_\_\_\_\_